החטיבה הטקטית של משמר הגבול

החטיבה הטקטית של משמר הגבול היא יחידת המבצעים המיוחדים של משמר הגבול במשטרת ישראל. ייעודה טיפול באירועי טרור, הפרות סדר וסיוע מבצעי למחוזות משטרת ישראל בלחימה בתופעות פשיעה חמורות.

היסטוריה
הכרזה על הקמת החטיבה התבצעה בינואר 2017. לאחר אימון הקמה וכניסה לפעילות מבצעית, נערך טקס חניכתה באוגוסט אותה שנה. למפקד החטיבה הראשון מונה ניצב משנה מאיר אליהו. ביוני 2020 מונה למפקד החטיבה ניצב משנה צביקה טאוב.באוקטובר 2022 מונה למפקד החטיבה ניצב משנה ירון דהן.

החטיבה הטקטית של משמר הגבול הוזעקה לדרום בעקבות מתקפת הפתע על ישראל (2023) ב-7 באוקטובר 2023. בקרבות בערים שדרות ואופקים וביישובים בעוטף עזה הרגו לוחמי החטיבה 83 מחבלים.

הרכב החטיבה
החטיבה כוללת בין השאר:
פלוגות מבצעיות לטיפול בהפרות סדר ולחימה בפשיעה.
יחידת ימ"ס.
יחידת מתיל"ן.
יחידת הכלבנים.
יחידת הניוד.
יחידת הרחפנים.
יחידת מודיעין.

הערות שוליים

יחידות משמר הגבול